Document ID: 32011R1360

REGOLAMENT TAL-KUNSILL (UE) Nru 1360/2011
tal-20 ta’ Diċembru 2011
li jemenda r-Regolament (UE) Nru 204/2011 dwar miżuri restrittivi fid-dawl tas-sitwazzjoni fil-Libja
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 215 tiegħu,
Wara li kkunsidra d-Deċiżjoni tal-Kunsill 2011/867/PESK tal-20 ta’ Diċembru 2011 li temenda d-Deċiżjoni 2011/137/PESK dwar miżuri restrittivi fid-dawl tas-sitwazzjoni fil-Libja (1),
Wara li kkunsidra l-proposta konġunta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà u mill-Kummissjoni Ewropea,
Billi:
(1)
Fit-2 ta’ Marzu 2011, u konsegwentement għad-Deċiżjoni tal-Kunsill 2011/137/PESK tat-28 ta’ Frar 2011 dwar miżuri restrittivi fid-dawl tas-sitwazzjoni fil-Libja (2), il-Kunsill adotta r-Regolament (UE) Nru 204/2011 dwar miżuri restrittivi fid-dawl tas-sitwazzjoni fil-Libja (3). Ir-Regolament (UE) Nru 204/2011 jipprovdi b’mod partikolari għall-iffriżar ta’ fondi u riżorsi ekonomiċi tal-Bank Ċentrali tal-Libja kif ukoll dawk tal-Libyan Arab Foreign Bank.
(2)
Fid-dawl tal-UNSCR 2009 (2011), u konsegwentement għad-Deċiżjoni 2011/625/PESK tat-22 ta’ Settembru 2011 li temenda d-Deċiżjoni 2011/137/PESK (4), ir-Regolament (UE) Nru 965/2011 jipprovdi b’mod partikolari għal aġġustamenti tal-assi ffriżati ta’ ċerti entitajiet Libjani sabiex jingħata appoġġ lill-irkupru ekonomiku tal-Libja.
(3)
Fis-16 ta’ Diċembru 2011, il-Kumitat tal-Kunsill tas-Sigurtà, stabbilit f’konformità mal-UNSCR 1970 (2011), iddeċieda li l-miżuri fir-rigward tal-Bank Ċentrali tal-Libja u l-Libyan Arab Foreign Bank għandhom jiġu terminati. F’konformità mad-Deċiżjoni 2011/867/PESK, ir-Regolament (UE) Nru 204/2011 għandu għalhekk jiġi emendat.
(4)
Dawn il-miżuri jaqgħu fl-ambitu tat-Trattat dwar il-Funzjonament tal-Unjoni Ewropea u, għalhekk, partikolarment bil-ħsieb li tiġi żgurata l-applikazzjoni uniformi tagħhom mill-operaturi ekonomiċi fl-Istati Membri kollha, hija meħtieġa azzjoni regolatorja fil-livell tal-Unjoni sabiex timplimentahom.
(5)
Sabiex jiġi żgurat li l-miżuri previsti f’dan ir-Regolament ikunu effettivi, dan ir-Regolament irid jidħol fis-seħħ b’mod immedjat,
ADOTTA DAN IR-REGOLAMENT:
Artikolu 1
L-Artikolu 5(4) tar-Regolament (UE) Nru 204/2011 huwa b’dan sostitwit b’dan li ġej:
“4. Il-fondi u r-riżorsi ekonomiċi kollha li fis-16 ta’ Settembru 2011 jappartjenu lil, jew ikunu l-proprjetà ta’, jew ikunu miżmuma minn jew taħt il-kontroll ta’ dawn li ġejjin:
(a)
Libyan Investment Authority; u
(b)
Libyan Africa Investment Portfolio,
u li jinsabu barra mil-Libja f’dik id-data għandhom jibqgħu ffriżati.”.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, l-20 ta’ Diċembru 2011.

Labels: 18
5